Verbos incoativos en anglés

Os verbos incoativos en anglés se pueden fer con a terminación d'orichen chermanico -en u con as terminacions d'orichen romanico -(i)fy y -ish.

 Terminación -en 
Historicament as luengas chermanicas como l'anglés formaban verbos incoativos con o sufixo -n- que en a mes gran part d'as luengas chermanicas perteneixeban a la segunda clase de verbos chermanicos febles. Este sufixo pervivió en anglés antigo como -nian y en anglés moderno como -en. Encara ye productivo como productor de verbos a partir d'adchectivos T.F Hoad:  The concise Oxford dictionary of english etimology. Oxford University Press, p 147, p 186., pero compite con -(i)fy.

Manimenos, os verbos con este sufixo son ergativos, y tamién tienen un sentiu causativo cuan se fan servir como transitivos. cualques eixempos:
 Dark > darken.
 White > whiten.
 Hard > harden.
 Thick > thicken.

 Terminación -ify 
A terminación -(i)fy deriva d'a terminación -(i)fier d'as luengas d'Oil (anglo-normando y francés), y se remonta a lo latín -(I)FICĀRE (que en aragonés ha dau -fegar por vía patrimonial y -ificar por vía culta). cualques eixemplos:
 AEDIFICARE > edify.
 MODIFICARE > modify.

A part d'os casos de presencia d'esta terminación por etimolochía, bi ha casos en os que l'analochía ha estau un factor determinant en que se trigás este sufixo y no un atro. A existencia d'o verbo tipify influyó en que se creyasen verbos con esta terminación a partir de monosilabos Chris Pratt: El anglicismo en el español peninsular contemporáneo. Editorial Gredos, 1980. p 193..

 Terminación -ish 
L'anglés ampró verbos que teneban conchugacions incoativas en anglo-normando, que yeran pareixius a los d'o francés moderno (établir, finir, punir, etcetera). Estos verbos prenioron a radiz ixamplada acabada en -ish (to establish, to finish, to punish). L'anglés en prenió ampraus tantos que l'afixo -ish- cuasi se fació productivo como formador de verbos Yakov Malkiel: Romance Philology, Volumen 27, nº 4-28. Editor: Brepols Publishers, 1974, p 443.. Os verbos d'orichen incoativo con a terminación -ish presentan acentuación plana.

 Referencias 

Incoativos
Angles